CELEX: 32020D0951
Language: et
Date: 2020-06-26 00:00:00
Title: Nõukogu otsus (EL) 2020/951, 26. juuni 2020, ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu liidu nimel sõlmimise kohta

3.7.2020   
               
               
                  ET
               
               
                  Euroopa Liidu Teataja
               
               
                  L 212/8
               
            
         NÕUKOGU OTSUS (EL) 2020/951,
         26. juuni 2020,
         ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 teise lõigu punkti a alapunktiga v ning artikli 218 lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Euroopa Liidu ja selle liikmesriikide ning Moldova Vabariigi vaheline ühise lennunduspiirkonna leping (2) („leping“) allkirjastati 26. juunil 2012, eeldusel et see sõlmitakse, vastavalt nõukogu ja nõukogus kokku tulnud liikmesriikide valitsuste esindajate otsusele 2012/639/EL (3).
                  
               
                     (2)
                  
                  
                     Lepingu on ratifitseerinud kõik liikmesriigid peale Horvaatia Vabariigi, kes ühineb lepinguga vastavalt 2012. aasta ühinemisaktile. Protokoll, millega muudetakse Euroopa Liidu ja selle liikmesriikide ning Moldova Vabariigi vahelist ühise lennunduspiirkonna lepingut, et võtta arvesse Horvaatia Vabariigi ühinemist Euroopa Liiduga, (4) kirjutati alla 22. juulil 2015 vastavalt nõukogu otsusele (EL) 2015/1389 (5).
                  
               
                     (3)
                  
                  
                     Leping tuleks liidu nimel heaks kiita.
                  
               
                     (4)
                  
                  
                     Otsuse 2012/639/EL artiklid 4 ja 5 sisaldavad sätteid lepingus sätestatud mitmesugustes küsimustes otsuste tegemise ja esindamise kohta. Lähtudes Euroopa Kohtu 28. aprilli 2015. aasta otsusest kohtuasjas C-28/12 (6) komisjon vs. nõukogu, tuleks nende sätete kohaldamine lõpetada. Võttes arvesse aluslepinguid, ei ole kõnealustes küsimustes vaja kehtestada uusi sätteid ning enam ei ole vaja otsuse 2012/639/EL artiklis 6 ette nähtud sätteid komisjoni teavitamise kohta. Seetõttu tuleks alates käesoleva otsuse jõustumise kuupäevast lõpetada otsuse 2012/639/EL artikli 4 lõigete 2–5 ning artiklite 5 ja 6 kohaldamine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja selle liikmesriikide ning Moldova Vabariigi vaheline ühise lennunduspiirkonna leping kiidetakse liidu nimel heaks (7).
         
         
            Artikkel 2
            Nõukogu eesistuja esitab liidu nimel lepingu artikli 29 lõikes 1 sätestatud teate.
         
         
            Artikkel 3
            Seisukoha, mis võetakse liidu nimel seoses otsustega, mis ühiskomitee võtab lepingu artikli 26 lõike 7 punkti a alusel lepingu III lisasse liidu õigusaktide lisamise kohta, võttes arvesse vajalikke tehnilisi kohandusi, esitab komisjon, olles esitanud selle konsulteerimiseks vastavalt nõukogu otsusele kas nõukogule või selle ettevalmistavatele organitele.
         
         
            Artikkel 4
            Alates käesoleva otsuse jõustumise kuupäevast lõpetatakse otsuse 2012/639/EL artikli 4 lõigete 2–5 ning artiklite 5 ja 6 kohaldamine.
         
         
            Artikkel 5
            Käesolev otsus jõustub selle vastuvõtmise päeval.
         
         
            Brüssel, 26. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  17. juuni 2020. aasta nõusolek (Euroopa Liidu Teatajas seni avaldamata).
         
            (2)  ELT L 292, 20.10.2012, lk 3.
         
            (3)  Nõukogu ja nõukogus kokku tulnud liikmesriikide valitsuste esindajate 7. juuni 2012. aasta otsus 2012/639/EL Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingu liidu nimel allkirjastamise ja ajutise kohaldamise kohta (ELT L 292, 20.10.2012, lk 1).
         
            (4)  ELT L 215, 14.8.2015, lk 3.
         
            (5)  Nõukogu 7. mai 2015. aasta otsus (EL) 2015/1389 protokolli, millega muudetakse Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingut, et võtta arvesse Horvaatia Vabariigi ühinemist Euroopa Liiduga, liidu ja selle liikmesriikide nimel allkirjastamise ja selle ajutise kohaldamise kohta (ELT L 215, 14.8.2015, lk 1).
         
            (6)  Euroopa Kohtu 28. aprilli 2015. aasta otsus kohtuasjas C-28/12, komisjon vs. nõukogu, EU:C:2015:282.
         
            (7)  Lepingu tekst on avaldatud Euroopa Liidu Teatajas (ELT L 292, 20.10.2012, lk 3) koos allkirjastamise otsusega.